افغانستانده طالبان باشقرووی موقتی حکومتیده سابق قرال محمد ظاهر شاه پیتیده گی اساسی قانون نینگ اساس آلینه جگینی بیلدیردی.
طالبان موقتی حکومتی نینگ عدالت وزیری وکیلی عبدالحکیم شرعی بیرگن بیاناتده سابق قرال محمد ظاهر شاه پیتیده گی اساسی قانون نینگ شریعت و طالبان اساسلریگه ضد بولمه گن ماده لرنینگ بوتونله ی عملی قیلینه جگینی معلوم قیلدی.
شرعی، افغانستان توپراقلری نینگ هیچ بیر اولکه گه قرشی استفاده قیلینیشی گه رخصت بیریلمس لیگینی اورغوله دی.
افغانستانده 1933 - ییل 8 نوامبردن 1973 – ییل 17 جولایده تختدن توشیریلیشی گچه حکم قیلگن سونگگی قرال محمد ظاهر شاه، درانی حکمدارلیگی نینگ 18- عصرده گی قوریلیشیدن کیینگی اولکه نینگ اینگ اوزاق مدت تخت گه اولتیرگن حکمداری ایدی.
قرال ظاهر شاه پیتیده گی اساسی قانون 11 بولیم و 128 ماده دن عبارت.
1964-1973 ییللری آره سیده عملی قیلینگن افغانستان اساسی قانونی اولکه نینگ سلطنت قانونی دیب اتلماقده.
برچه صلاحیتلر قرال نینگ قولیده بولگن خوددی شو اساسی قانون نینگ طالبان ییتکچیسی هیبت الله آخندزاده بیلن قیسی شکلده عملی قیلینه جگی انیق ایمس.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
